Baglergaten 1 er fra 1919 og ble utvidet i 1982. Baglergaten 2-4 er det tidligere lokalet til Sparebanken NOR, bygget i 1984. Politiet flyttet inn i 1994 og stasjonen var hovedkontor for Vestfold politidistrikt og nå for Sør-Øst politidistrikt. Nummer 3, Borgegården er bygget i 1983. Nummer 10, Slottsfjellsterrassen er bygget i 1973. Baglergaten 16 er den tidligere Slottsfjellskolen, tegnet av arkitekt Henrik Thrap-Meyer og oppført i 1884. Den er ombygd i 1923 og pusset opp i 2007 og 2014.